IKTATÓSZÁM: 7/117-30/2023 TÁRGY:A PKSZAK családi bölcsőde hálózatának bővítéséhez kapcsolódó döntések meghozatala

Melléklet:18 db.

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. november 29.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Gusa Erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

A Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat (továbbiakban: PKSZAK), a Pécsi Többcélú Agglomerációs Társulás (továbbiakban: Társulás) településein szociális alapszolgáltatásokat, szociális étkeztetést, házi segítségnyújtást, jelzőrendszeres házi segítségnyújtást lát el, valamint családi bölcsőde szolgáltatást is működtet hálózati formában.

Bicsérd község polgármestere megkereste a Pécsi Többcélú Agglomerációs Társulást azzal, hogy a településen egy új nyolc fős családi bölcsődét hozna létre, melynek működtetését a PKSZAK hálózatán belül tervezi. A társulási tanács november 13-i ülésén döntött a családi bölcsőde létrehozásáról, az intézményi költségvetésben való tervezéséről.

A feladatellátáshoz a közeli Boda és Zók települések is csatlakoznának, így biztosítva a férőhelyszám betöltését. A települési önkormányzatok képviselőtestületei a szükséges döntéseket meghozták. A társulás a települési önkormányzatokkal feladatellátási megállapodást köt. A megállapodás tervezet az előterjesztés mellékletét képezi. Az ingatlan ingyenes használatáról a társulás a tulajdonos önkormányzatokkal és az épületben óvodát működtető Szentlőrinci Kistérség Többcélú Önkormányzati Társulással haszonkölcsön szerződés keretén belül gondoskodik.

Görcsöny Község Polgármesterének megkeresésére a PKSZAK idősek nappali ellátása szolgáltatást ideiglenesen Baksán, az IKSZT épületében látná el. A településen páyázati forrásból a polgármesteri hivatal épülete, illetve a társulás TOP\_Plusz projektje keretében az idősek klubja is felújításra kerülne. A feladatellátás folyamatos biztosítása Baksa Község Polgármesterének segítségével megoldható. Az idősek tájékoztatását és szállítását az intézmény oldja meg.

A fenti változásokat az intézmény alapító okiratában, a szervezeti és működési szabályzatában és a szakmai programokban is át kell vezetni, valamint az új családi bölcsődére szakmai programot szükséges készíteni, ezek szolgáltatói és a törzskönyvi nyilvántartásba történő bejegyzésükről gondoskodni szükséges. A dokumentumok az előterjesztés mellékletét képezik.

Az intézményvezetővel történt egyeztetések szerint az alábbi családi bölcsődék szakmai programjait szükséges módosítani az állandó helyettes személyének változásával:

Almafa Családi Bölcsőde

Napraforgó Családi Bölcsőde

Fürtöcske Családi Bölcsőde

Kuckó Családi Bölcsőde

Mazsola Családi Bölcsőde

Tádé Családi Bölcsőde

Mesevár Családi Bölcsőde

Mini Manó Családi Bölcsőde

Szivárvány Családi Bölcsőde

Napsugár Családi Bölcsőde szakmai programját

Kérem, a Tisztelt Társulási Tanácsot, hogy a fenti módosításokat szíveskedjék jóváhagyni és az előterjesztéshez mellékelt dokumentumokat elfogadni.

Pécs, 2023. november 7.

Pfeffer József

a Társulási Tanács elnöke